b'\n_START_ARTICLE_\nQe\xc5\xa1m\n_START_PARAGRAPH_\nQe\xc5\xa1m (Jazira-ye Qe\xc5\xa1m) on Iranille kuuluva Hormuzinsalmen suurin saari. Sen pinta-ala on 1\xc2\xa0445 neli\xc3\xb6kilometri\xc3\xa4. Se on noin 36 kilometri\xc3\xa4 leve\xc3\xa4 ja 122 kilometri\xc3\xa4 pitk\xc3\xa4. Saari sijaitsee juuri Iranin mantereen edustalla ja lyhyin matka saarelle on vain 1,8 kilometri\xc3\xa4. Saarella sijaitseva kaupunki on 22 kilometrin p\xc3\xa4\xc3\xa4ss\xc3\xa4 Bandar Abbasista._NEWLINE_Saaren pohjoisosaa peitt\xc3\xa4v\xc3\xa4t mangrovemets\xc3\xa4t. Sen ymp\xc3\xa4rill\xc3\xa4 on kaksi maakaasukentt\xc3\xa4\xc3\xa4. Gurzin maakaasukentt\xc3\xa4 on yhdistetty putkikuljetuksin Bandar Abbasin voimalaan. Gurzin kentt\xc3\xa4 tuottaa vuodessa kaksi miljoonaa kuutiometri\xc3\xa4 maakaasua. Toiselta Salakhin maakaasukent\xc3\xa4lt\xc3\xa4 ei ole putkiyhteyksi\xc3\xa4. Sen maakaasuvarat on kuitenkin arvioitu Gurzia suuremmiksi. Alueelta on l\xc3\xb6ydetty my\xc3\xb6s v\xc3\xa4h\xc3\xa4rikkist\xc3\xa4 \xc3\xb6ljy\xc3\xa4. Iranilla on (2001) yhdeks\xc3\xa4n \xc3\xb6ljynjalostamoa ja \xc3\xb6ljyntuottajuudestaan huolimatta se joutuu maahantuomaan \xc3\xb6ljytuotteita. T\xc3\xa4m\xc3\xa4n vuoksi Qe\xc5\xa1min saarelle on suunnitteilla \xc3\xb6ljynjalostamo. My\xc3\xb6s 1994 suunnitelmana hyv\xc3\xa4ksytty Shah Baharin jalostamo on edelleen toteuttamatta._NEWLINE_Saarella on my\xc3\xb6s sotilaallisia kohteita, mm. meripuolustuksen kiinalaisvalmisteisia HY-1- ja HY-2- sek\xc3\xa4 YJ-2-meritorjuntaohjuksia._NEWLINE_2. toukokuuta 2006 kaksi ruotsalaista tuomittiin puolentoista vuoden vankeusrangaistuksiin valokuvaamisesta saarella.'